Държавен вестник, бр. 46, 2012 г., стр. 20

СТР.  20	
Д Ъ Р Ж А В Е Н  В Е С Т Н И К 	
БРОЙ  46
него дата за влизане в сила на съответното 
изменение. В заявлението се посочват кон­
кретните искания за внасяне на изменения в 
издаденото СИАНО. Към заявлението се при­
лагат съответните документи по чл. 5, ал. 2. 
(2) Изменения в издадено СИАНО могат 
да се направят само ако ДАНО докаже, че е 
в състояние да изпълнява всички изисквания, 
норми и стандарти, приложими за съответното 
изменение. В този случай срокът на валидност 
на СИАНО не се променя. 
Чл. 14. (1) При постъпило заявление по 
чл. 13 главният директор на ГД „ГВА“ или 
оправомощено от него лице със заповед оп­
ределят комисия и разпореждат извършването 
на експлоатационна проверка за съответствие 
на предложеното изменение с изискванията 
за съответния вид обслужване. 
(2) Когато в процеса на експлоатационната 
проверка по ал. 1 се установи, че доставчикът 
не е в състояние да извършва аеронавигацион­
но обслужване в съответствие с изискванията 
за исканото изменение, главният директор на 
ГД „ГВА“ или оправомощено от него лице 
мотивирано отказва изменението на СИАНО. 
(3) Отказът за изменение на СИАНО по 
ал. 2 подлежи на обжалване по реда на Ад­
министративнопроцесуалния кодекс. 
Раздел V
Дерогации
Чл. 15. (1) По изключение от изискванията 
по чл. 5, ал. 1 може да се заяви извършване на 
аеронавигационно обслужване само в обслуж­
ваното гражданско въздушно пространство 
на Република България, като заявителят се 
откаже от взаимно признаване на СИАНО в 
границите на единното европейско небе (ЕЕH). 
(2) В случаите по ал. 1 се подава заявле­
ние за издаване на СИАНО, ограничено за 
обслужване само в гражданското въздушно 
пространство на Република България. 
Чл. 16. (1) Заявителят може да подаде 
заявление по чл. 15, ал. 2, когато извършва 
или планира да извършва обслужване на една 
или повече категории въздушно движение и 
при условията, посочени в чл. 5, пар. 2 от 
Регламент (ЕС) № 1035/2011. 
(2) Заявителят за предоставяне на аерона­
вигационно обслужване с дерогации следва 
да отговаря на условията по чл. 5, пар. 2 от 
Регламент (ЕС) № 1035/2011.
(3) В случай че по обективни причини 
заявителят не може да предостави доказа­
телства, че отговаря на критериите по ал. 2, 
ГД „ГВА“ може да приеме аналогични данни 
или прогнозни резултати по отношение на 
условията по ал. 1 и 2. 
(4) При подаване на заявление по чл. 15, 
ал. 2 заявителят предоставя на ГД „ГВА“ и 
доказателства за съответствие с посочените 
изисквания по ал. 1 – 3. 
Чл. 17. Главният директор на ГД „ГВА“ 
или оправомощено от него лице разрешава 
заявените дерогации в съответствие с изис­
кванията на чл. 5, пар. 3 – 6 от Регламент 
(ЕС) № 1035/2011.
Раздел VI
Наблюдение за съответствие с приложимите 
изисквания
Чл. 18. (1) Главният директор на ГД „ГВА“ 
утвърждава индикативна двугодишна програ­
ма за инспекции на всички ДАНО с валидни 
СИАНО с цел проверка на съответствието 
им с приложимите общи изисквания за из­
вършване на аеронавигационно обслужване 
и с условията към свидетелствата.
(2) Програмата по ал. 1 съдържа програ­
ма за регулаторни одити по безопасността 
в съответствие с чл. 7 от Регламент (ЕС) 
№ 1034/2011.
(3) В програмата по ал. 1 се предвижда 
извършване на ежегодна цялостна проверка 
на всеки ДАНО и в нея се указват планира­
ните периоди на инспекциите на различните 
организации и техните обекти.
(4) Програмата по ал. 1 подлежи на ежегоден 
преглед и обновяване при необходимост и се 
основава на оценка на рисковете за различ­
ните дейности, съставляващи извършваното 
обслужване.
(5) При разработването на програмата по 
ал. 1 при необходимост се извършват консул­
тации със съответния ДАНО и с всякакви 
други компетентни органи.
Чл. 19. (1) Въз основа на програмата по 
чл. 18, ал. 1 главният директор на ГД „ГВА“ 
утвърждава годишна програма на плановите 
инспекции. В срок до 10 дни след утвържда­
ване на програмата главният директор на ГД 
„ГВА“ изпраща до всеки ДАНО съответната 
част от програмата.
(2) Програмата по ал. 1 и обхватът на 
включените в нея инспекции могат да се 
променят при възникване на необходимост. 
Доставчиците на аеронавигационно обслуж­
ване се уведомяват за промяната в срок до 
10 дни след утвърждаването є.
(3) В случаите на констатиране в дейността 
на притежателя на СИАНО на неблагоприятни 
тенденции и фактори, значителни съкращения 
и текучество на оперативния и техническия 
персонал, финансови задължения към опе­
ративния и техническия персонал, бюджета, 
общественото осигуряване, по договорни 
правоотношения и други финансови задъл­
жения ГД „ГВА“ завишава надзора относно 
спазването на изискванията за безопасност 
на предоставяното обслужване и увеличава 
броя на инспекциите.